Ritratt: Miguela Xuereb .td_uid_2_6166c6142eacf_rand.td-a-rec-img{text-align:left}.td_uid_2_6166c6142eacf_rand.td-a-rec-img img{margin:0 auto 0 0} Kulħadd jieħu pjaċir ikollu aktar flus fil-but biex jgħix xi ftit aħjar. U hija ħaġa sewwa li dawk li l-aktar huma fil-bżonn għandhom jitwieżnu aktar. Dawk li jdaħħlu l-eluf kbar jekk mhux il-miljuni se jibqgħu sinjuruni, iżda ħadd minn dawk li ngħataw xi żieda f'dan il-baġit mhu se jqum nhar l-ewwel ta' Jannar u jiddikjara ruħu li issa sar sinjurun. L-għoli tal-ħajja jolqot lil kulħadd iżda dawk li jaqilgħu l-aktar taffettwahom ħafna inqas. Xi wħud miż-żiedet li ngħataw, bil-mod kif qed togħla l-ħajja sakemm jiġi Jannar 2022 iż-żieda tkun kważi ttieklet kollha kemm hi. Kull gvern isibha diffiċli biex jaġevola lil kulħadd u għalhekk kemm l-għalliema, il-ħaddiema fis-settur tal-saħħa u dawk li jieħdu ħsieb l-ordni pubblika bħal pulizija, iħossuhom urtati. Ftit ġranet ilu kien hemm aspettativa li l-għalliema u l-infermiera kienu se jingħataw xi żieda. Kemm intqal kliem sabiħ dwar l-infermiera speċjalment waqt din il-pandemija u kemm intqal ukoll li l-għalliema jridu jkunu l-mutur ta' riformi fl-edukazzjoni biex aktar studenti jibqgħu jistudjaw għal aktar snin u biex ikollhom sengħat tajbin għall-ekonomija dinamika li għandna bżonn biex nikkompetu. L-ebda pjan biex ikollna aktar għalliema u infermiera. Il-baġit ma solva xejn f'diversi setturi. Dwar l-Air Malta ma smajna xejn iżda, mħatra li Karl Stagno Navarra għadu jiġbed salarju li ħafna ħaddiema lanqas biss joħolmu bih. Il-Ministru qalilna li f'Malta m'għandniex la żejt u l-anqas gass. Kif jaf ma qalilniex. Dwar l-isptarijiet tal-poplu li nsterqu mingħand il-poplu Malti u Għawdxi smajna biss li ngħataw aktar flus iżda xejn dwar kif se jwettqu dak li kien ġie mwiegħed snin ilu. U dwar il-grey listing mill-FATF skiet perfett. Il-Gvern qal li għandu pjan ta' azzjoni, iżda naħseb li anke l-FATF innifisha kienet tistenna li l-Gvern jelenka l-punti prinċipali ta' dan il-pjan biex almenu l-investituri jkollhom fuq xiex jibbażaw il-pjani tagħhom. Hawn tidħol dak li l-MEA sejħet "in-nuqqas ta' sostenibBiltà ekonomika" ta' dan il-baġit. Kien hemm ħafna diskussjonijiet dwar il-paga minima, biex ma nsemmiex l-abbużi minnha wkoll minn xi sidien li jħaddmu. Bla ma nafu kif se ngħollu l-paga minima, l-ebda ppjanar serju ma jista' jsir. Inħallu għal għada. L-istess dwar ir-riċerka, ir-renovazzjoni u investiment f'setturi ġodda, dawk kollha elementi essenzjali li trid twassal għal ekonomija sostenibbli. Bil-kjass kollu li sar dwar il- m etro u l-mina għal Għawdex, kont tistenna xi paragrafu dwar dawn. Lanqas biss issemmiet il-Gozo Channel u l-bżonnijiet tagħha. Iva, sar sforz f'dan il-baġit biex il-ġid li nħoloq jitqassam aħjar, iżda ma nistgħux indeffsu rasna fir-ramel daqslikieku ż-żieda li ngħatat lill-pensjonanti solviet il-problemi kollha tagħhom. Kif argumentaw JP Fabri u Nicky Gouder tas-Seed, Malta trid taħdem ħafna aktar biex ikollha sistemi ta' pensjonijiet sostenibbli fil-futur. Id-dibattitu dwar ir-riforma fit-taxxa korporattiva għadu lanqas biss beda. L-istess qalu dawn l-esperti dwar l-edukazzjoni u x'qed tipproduċi s-sistema preżenti wara snin ta' edukazzjoni fuq bażi full-time. Bħal f'kull ħaġa li jagħmel kull gvern, hija l-implimentazzjoni li hi ċ-ċavetta. F'kull baġit nisimgħu bi proġetti mwiegħda f'baġits ta' snin ilu. L-ewwelnet t ter z tal-baġit tas-sena l-oħra ma sarx . Barra minn hekk l-istituzzjonijiet iridu jaħdmu kif suppost. Kemm-il rapport tal-awditur ġenerali ħareġ bi kritika qawwija iżda kostruttiva u ftit li xejn sar dwarhom? Kemm-il rapport ħareġ li wera biċ-ċar kif kuntratti tal-Gvern kienu vvizzjati bil-mod li ngħataw, iżda xorta waħda ma sar xejn dwarhom. L-istess jista' jingħad għar-reputazzjoni ta' Malta. Nafu x'ġara, nafu xi ntlabna nagħmlu, iżda jekk nibqgħu ntellgħu ftit nies il-qorti u ma nurux ġustizzja ma' dawk li l-aktar iffangaw, taħsbu li se naslu? Dan il-baġit seta' ħareġ b'road map (mhux bħal dik ta' Joseph Muscat) biex min qed jiġġudikana mill-bogħod, għax hekk ġabna dan il-Gvern, ikun jista' jara li tassew hemm determinazzjoni li noħorġu mill-problemi li dħalna fihom b'għajnejna miftuha u ħsibna li se ngħadduha lixxa. Tajjeb li l-gvern iroxx għal liema raġuni, hi li hi, iżda b'daqshekk mhux se jaħbi għal dejjem dak li s'issa qed jippretendi li ma jidhirx. Il-lezzjoni tal-elezzjoni tal-2017 m e ss ha għa l lmitna l-lezzjoni li dak li taħbi jerġa ' joħroġ fil-beraħ u jibqa ’ jiġri warajk sakemm fl-aħħar jurik il-bieb minkejja l-popolarit à . .td_uid_3_6166c6142ef55_rand.td-a-rec-img{text-align:left}.td_uid_3_6166c6142ef55_rand.td-a-rec-img img{margin:0 auto 0 0}